### Beslutning

Fremsendes til Teknisk Udvalg til behandling i henhold til beslutning i byrådets møde den 27. maj 2020.

Forudsætningsgrundlag for mobilitetssystemet i forbindelse med helhedsplanlægningen for Bobby Brandt.

### Resumé

Indstillingen omhandler det forudsætningsgrundlag for mobilitetssystemet i området, der skal indgå i helhedsplanlægningen for Bobby Brandt.

Helhedsplanen bliver det samlende grundlag for den videre byudvikling i området. Forudsætningsgrundlaget udstikker rammerne for, hvordan de enkelte mobilitetsformer skal prioriteres og indpasses i området og det samlede mobilitetssystem. Gennem en samlende mobilitetsplanlægning vil området blive konsolideret og udviklet som det centrale mobilitetsknudepunkt i [adresse].

Et centralt element i helhedsplanen er placering af en ny busterminal. Her anbefales det, at en ny busterminal placeres på Rutebilstationsgrunden.

Forudsætningsgrundlaget for mobilitetssystemet vil blive indarbejdet i det forslag til helhedsplan for Banegårdskvarteret, som Teknik og Miljø senere i 2020 vil fremlægge for byrådet med henblik på en efterfølgende offentlig høring.

Forudsætningsgrundlaget indgår også i andre byudviklingsopgaver, herunder arbejdet med en eventuel overdækning og byudvikling over [adresse].

### Indstilling

Det indstilles:

At 1)  forudsætningsgrundlag for mobilitetssystemet i [adresse], som vist i bilag 1, indgår som grundlag i helhedsplanlægning for Banegårdskvarteret og i andre relevante byudviklingsopgaver.

At 2)  der i helhedsplanen for Banegårdskvarteret arbejdes videre med en placering af ny busterminal på Rutebilstationsgrunden, beskrevet i bilag 3.

### Sagens forløb

14-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-05-2020 Magistraten

Fremsendes til [adresse] med bemærkning, at Magistraten i mødet den 18. maj 2020 anbefaler, at byrådet tiltræder Magistratsafdelingen for Teknik og Miljøs indstilling af 7. maj 2020.

Rådmand Frida Mogensen og Trine Berg tog forbehold.

Det blev præciseret, at der er tale om et forudsætningsnotat, som skal danne rammen for det videre arbejde frem mod indstilling om overdækning og indstilling om helhedsplan for Banegårdsområdet, som kommer senere på året.

Der blev rejst en række spørgsmål, som indgår i det videre arbejde – herunder hvordan potentialet i [adresse] bedst kan udnyttes rekreativt, muligheder for i højere grad at ”vende busserne” udenfor Bymidten, og mulighederne for at lave busterminal øst for banegården. Det blev understreget, at det er en kompleks sag, som Byrådet og offentligheden får mulighed for at forholde sig til flere gange i takt med at planlægningen skrider frem. Der udarbejdes til Byrådsbehandlingen et notat om muligheden for placering øst for banegården.

 27-05-2020 [adresse]
Fremsendes til Teknisk Udvalg til behandling i henhold til beslutning i byrådets møde den 27. maj 2020.
 17-06-2020 Teknisk Udvalg
Sagen blev udsat.
 22-06-2020 Teknisk Udvalg

Oliver Skov, Sebastian Winther, Bertil Johansen, Nicolai Andreasen og Zehnia Winther kunne tiltræde indstillingens At 1) i overensstemmelse med Magistratens anbefaling.

Kåre Larsen og Dorthe Mikkelsen tog forbehold i forhold til indstillingens At 1), da grundlaget for bilag 1 primært er et udtryk for Mobilitetsplanen for midtbyen, som Venstre har stemt imod. Venstre er bekymrede for at lukke for biltrafikken på [adresse] og [adresse], men er åbne overfor at drøfte fredeliggørelse af [adresse].

Udvalget kunne ikke tiltræde indstillingens At 2), men udtrykte ønske om, at der arbejdes videre med at placere en ny busterminal øst for Gunnar Møller.

 24-06-2020 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Teknisk Udvalg af 22. juni 2020.

Venstres byrådsgruppe kunne tiltræde indstillingen med bemærkning om, at de er bekymrede for at lukke for biltrafikken på [adresse] og [adresse], men er åbne overfor at drøfte fredeliggørelse af [adresse].

Dansk Folkepartis byrådsgruppe kunne ikke tiltræde indstillingen.